[{"text_idx": "#000001", "text": "HomeGaiakBertsolaritzaUdabarria Bertsotan irailaren 16tik 24ra bitartean jokatuko da"}, {"text_idx": "#000002", "text": "Udabarria Bertsotan irailaren 16tik 24ra bitartean jokatuko da"}, {"text_idx": "#000003", "text": "60 bertsolarik eman dute izena. Denetara hamar saio izango dira."}, {"text_idx": "#000005", "text": "Bertsozale elkartearentzat Udaberria Bertsotan \u201csailkapen fase bat baino gehiago da, Bizkaian bertsolaritzak bizi duen osasunaren isla da, besteak beste, bertso eskoletan, hezkuntza arautuan, plazetan zein lehiaketa eta sariketetan bizi dugun emankortasunaren erakuslea\u201d."}, {"text_idx": "#000007", "text": "Denetara 60 bertsolarik parte hartuko dute bi multzotan banatuta. Multzo bakoitzean bost saio jokatuko dira. Multzo bakoitzeko saioak jokatu ondoren, multzo bakoitzean puntuazio altuena duten hamahiru bertsolariek eskuratuko dute irailean hasiko den Bizkaiko Bertsolari Txapelketan parte hartzeko txartela. 26 bertsolari horiei dagoeneko sailkatuta dauden 10 bertsolariak batuko zaizkie, Bizkaiko Bertsolari Txapelketa 2018an finalaurrekoetako fasean kantatu zutenak eta finalera heldu ez ziren 10 bertsolariak."}, {"text_idx": "#000008", "text": "Bi egun baino ez dira falta Bizkaiko Bertsolari Txapelketaren sailkapen fasea abiatzeko eta antolatzaileek prest daukate dena. Bertsozale elkarteak Covid-19ak eragindako egoera berezirako protokoloak jarriko ditu martxan. \u201cArauak beteko dira, jakina, baina horrez gain, guztion osasuna bermatzeko neurri gehiago hartuko dira\u201d: alde batetik, parte hartzaile guztientzako protokoloak egin dira: bertsolari, gai-jartzaile, epaile zein antolakuntzakoentzakoak. Bestetik, bertsozaleentzako ere neurriak hartu dira."}, {"text_idx": "#000010", "text": "Saioei zein parte hartzaileei buruzko informazioa, hemen."}]